На основу члана 55, 57. и члана 60. став 1. тачка 2) Закона о јавним набавкама („Службени гласник Републике Србије”, број 124/12, 14/15, 68/15) и Одлуке о покретању поступка јавне набавке број 404-53/2017-04 од 06.10.2017. године, Општинска управа општине Љубовија, дана 09.10.2017. године, објављује:

**ПОЗИВ ЗА ПОДНОШЕЊЕ ПОНУДА**

**у поступку јавне набавке мале вредности број ЈН 42/2017**

***Набавка грађевинског материјала за побољшање услова становања***

***породица избеглица***

**Назив, адреса и интернет страница Наручиоца**: Општинска управа општине Љубовија, Војводе Мишића 45, 15320 Љубовија, [www.ljubovija.rs](http://www.ljubovija.rs)

**Врста наручиоца**: градска и општинска управа

**Врста поступка јавне набавке**: јавна набавка мале вредности

**Врста предмета јавне набавке**: добра

**Опис предмета јавне набавке, назив и ознака из општег речника набавке:** грађевински материјала за побољшање услова становања породица избеглица, у складу са Одлуком о избору корисника за доделу помоћи из 2016. године и 2017. године, према спецификацији наведеној у конкурсној документацији.

**Назив и ознака из општег речника набавке**: 44111000 – материјал за градњу

**Критеријум за доделу уговора:** „најнижа понуђена цена“

**Начин преузимања конкурсне документације, односно интернет адресa где је конкурсна документација доступна:** Конкурсна документација је доступна на Порталу јавних набавки и интернет страници Наручиоца [www.ljubovija.rs](http://www.ljubovija.rs) .

**Начин подношења понуде и рок:** Понуде се могу достављати лично или путем поште, на адресу Наручиоца – Општинска управа општине Љубовија, Војводе Мишића 45, 15320 Љубовија, сваког радног дана од 07 до 15 часова и морају се налазити у затвореној коверти са назнаком - „ПОНУДА - НЕ ОТВАРАТИ – јавна набавка грађевинског материјала за побољшање услова становања породица избеглица, редни број ЈН 42/2017, партија/е 1 и/или 2. Понуђач је дужан да на коверти назначи назив, адресу, телефон и контакт особу.

Крајњи рок за подношење понуда је **19.10.2017.** године до **13,00** часова.

**Место, време и начин отварања понуда:** Јавно отварање понуда обавиће се **19.10.2017.** године у **13,30** часова у просторијама Oпштинске управе општине Љубовија, Војводе Мишића 45, 15320 Љубовија, уз присуство овлашћених представника понуђача.

Поступак отварања понуда спроводи Комисија образована решењем Наручиоца.

**Услови под којима представници понуђача могу учествовати у поступку отварања понуда:** Представници понуђача који присуствују јавном отварању понуда, морају да доставе Комисији заведено и оверено овлашћење за учешће у поступку отварања предметне јавне набавке, у противном наступају као јавност и не могу предузимати активне радње у поступку (потписивање записника, истицање приговора и др).

**Рок за доношење одлуке:** Наручилац ће одлуку о додели уговора о јавној набавци донети у року од 10 дана од дана јавног отварања понуда.

**Лице за контакт:** Дарко Васић, тел. 015/561-411, факс 015/562-870, сваког радног дана (понедељак-петак) у периоду од 7 до 15 часова.

Број: 404-53/2017-04

Датум: 19.10.2017. године

**КОМИСИЈА ЗА ЈАВНЕ НАБАВКЕ**

**ОПШТИНСКЕ УПРАВЕ ОПШТИНЕ ЉУБОВИЈА**